
				A todas as persoas que aman a natureza e a queren viva e ceibe.

			

		

	
		
			[image: ]
		

		
			
				Crisantemo tiña a barba longa,

				unha chaqueta sen mangas;

				nun pé calzaba unha zoca, no outro,

				unha sandalia máis estreita que ancha.

				A casa onde vivía tiña as paredes tortas.

				O aire entraba á vontade

				porque non lle puxera portas.

				O que máis lle gustaba a Crisantemo eran os paxaros. Ouvilos trilar ou velos voar ou enxergalos nunha póla causáballe unha ledicia que lle volvía a cabeza tola.

